《通明馆洒扫二首》
宋代·徐冲渊

圣恩宽大放还乡，便著草鞋挑钵囊。
中路忽逢天柱招，一行今侍玉皇香。
浮舟载月苕溪上，倚杖瞻云魏阙旁。
身到通明上头馆，好山惊见暮苍苍。

作者简介：徐冲渊（《洞霄诗集》作仲渊），字叔静，自号栖霞子，姑苏（今江苏苏州）人。道士。孝宗淳熙中诏居太一宫高士斋，后典洞霄通明馆。孝宗逊位后，复诏居佑圣观凝神斋。有《西游诗集》，已佚。事见《洞霄图志》卷五。今录诗十二首。